g'arbiy mamlakatlarga maxsus topshiriqlar bilan o'z ayg'oqchilarini karvonlarga qo'shib yuboradi. Uning ayg'oqchilari Parfiyagacha kirib boradilar va turli ma'lumotlar olib keladilar.Chjan Tsyanning yozishicha, o'sha kezlarda Kanguy davlatining janubiy chegara rayonlari Baqtriyani egallagan Yuechjilar ta'sirida, uning shimoliy - sharqiy chegara rayonlari esa xunlar ta'siriga tushib qolgan edi. Zobit bergan ma'lumotlardan kelib chiqadigan xulosa shuki, mil. av.gi II - asrning oxirlarida Kanguy davlatida iqtisodiy va harbiy tanglik yuz beradi. Chunki, Xitoy bilan xunlar o'rtasida boshlangan janglarga Kanguy ham (xunlar tomonida) tortilgan bo'lib, bu urushda xunlar engiladi, ammo Kanguy, har qalay, o'z mustaqilligini saqlab qolgan edi. Mil. av.gi I- asrdan boshlab Kanguy yana o'zini o'nglab oladi. Mana shu voqealar ta'siri bo'lsa kerak, Xitoy elchisi Chjan Tsyan imperator saroyiga yuborgan hisobatida Kanguy haqida shunday yozadi: 'Kanguy mag'rur va qo'rs. U bizning elchilarimiz oldida ta'zim qilishni o'ziga ep ko'rmadi va butun fe'l -atvori bilan hokim nomidan uning oldiga yuborilgan bizni amaldorlarimizni ko'pgina davlat elchilaridan, xatto usun elchilaridan ham quyiga o'tkazdi'. Chjan Tsyan ma'lumotlariga asoslanib, Sima Tsyan o'zining 'Tarixiy xotiralar' asarida qang'lilarning turmush tarzi haqida fikr yuritib, 'ular urf - odatlari bo'yicha yuechjilarga o'xshab ketadi', deb yozadi. Xullos, xitoyliklar ayg'oqchi diplomat, sobiq harbiy zobit Chjan Tsyanning har ikki sayoxati davomida imperator saroyiga yuborgan hisobotidan so'ng, O'rta Osiyo, ayniqsa qadimgi Farg'ona va Qang' davlati, bu davlatlar aholisining urf - odatlari, turmush tarzi, xo'jaligi va hayoti haqida to'liq ma'lumotga ega bo'ladilar. Qang' davlati. Xitoy manbalarida Qang' davlati Kanguy yoki Kantsuy deb atalgan. Xitoy tarixchisi Sima Tsyan o'z xotiralarida kanguylarning joylashishi, harbiy kuchi, urf -odati, ularga qo'shni xalqlar haqida qisqacha ma'lumot beradi. Kanguylar haqida batafsil ma'lumot Ban Gu asarida va boshqa Xitoy mualliflarining asarlarida berilgan. Kanguylarning xo'jaligi, madaniyati va turmush tarzi haqida arxeolog olimlarning qovunchi madaniyatiga oid yodgorliklarda olib borgan ilmiy tadqiqot ishlari taxsinga sazovar. Qanguy davlati va uning tashkil topgan hududi masalasida yaqingacha S.P.Tolstov fikriga suyangan holda O'zbekiston tarixida noto'g'ri tasavvurlar xukmron bo'lib keldi. Ammo, keyingi yillarda Toshkent vohasi va Janubiy Qozog'istonda olib borilgan keng ko'lamli arxeologik qazishmalar Kanguy davlatining joylashgan hududi haqida tarixiy haqiqatni yuzaga chiqardi. Bu masalada Ya.G'.G'ulomov, S.G.Klyashtorniy, Yu.F.Buryakov, K.Sh.Shoniyozov, M.I.Filanovich va boshqalar katta ish qildilar. Avestoda Kanxa, Ptolemeyda 'kandar' (qang'ar), 'Shoxnoma'da turlar deb nomlangan qabila aslida saklar edi. Turon podsholarining bosh shahri Qang'diz - hozirgi Toshkent viloyatining Oqqo'rg'on tumanida joylashgan Qanqa shahar xarobasi ekanligi aniqlandi. Xitoy manbalariga ko'ra, qang'arlarda davlat bo'lganligi haqida ma'lumotlar bor. Iskandar harbiy yurishlaridan keyin O'rta Osiyoning qadimgi erksevar ko'chmanchi qabilalari janubda Yunon -Baqtriya davlati tashkil topgach, darxol shimolda ko'chmanchi qabilalar va o'troq aholi mahalliy xokimliklari ittifoqi asosida o'z davlatini tuzadilar. Bu davlat yarim o'troq, yarim ko'chmanchi qabilalar konfederatsiyasi sifatida tashkil topgan Qang' davlati edi. Muntazam harbiy kuchga ega bo'lgan bu davlat O'rta Osiyo janubida tarkib topgan yunonlar xukmronligiga qarshi qaratilgan edi. Shunisi alohida taxsinga sazovarki, bu davlat aholisi ikki tilda (sug'diy va turkiy) so'zlashuvchi qabila va elatlardan tashkil topgan bo'lib, bu zaminda yashovchi qadimgi eroniy tillarda so'zlashuvchi tub joyli xalqlarning Janubiy Sibir, Oltoy, janubiy - sharqiy O'rolorti, Sharqiy Turkiston va Ettisuv viloyatlarida yashavchi turkiy qabilalar bilan aloqalari, yaqinlashish jarayonlari jadallashadi. Natijada, mil. av.gi III - asrdan boshlab Sirdaryoning o'rta oqimi rayonlarida turkiy tilda so'zlashuvchi yangi etnos vujudga kela boshlaydi. Milodiy eraning boshlariga kelganda bu yangi etnos son jihatidan ko'payib, O'rta Osiyoning ikki azim daryolari oraligida va ularning tevarak- atrof rayonlarida o'z ustunligini ta'minlaydi va ular alohida qang'ar elati bo'lib shakllanadi. Ana shu elat birligi asosida tarkib topgan siyosiy uyushma, ya'ni o'zbek davlatchilik tizimining boshlangich kurtagi mana shu Qang' davlati edi. Qadimgi manbalarda Qang' davlatining qanday idora qilinganligi, davlat tuzilishi qanday bo'lganligi to'g'risida ma'lumotlar etib kelmagan. Ammo, to'ng'ich Xan sulolasi tarixida (mil.